Nalika KPK sepisanan netepaké SN minangka tersangka korupsi, sidhang pra peradilan kasil mentahaké. Nalika KPK tu­mindak sing kaping pindhoné, SN uga nglawan nganggo manéka cara, kanthi pawadan lara lan ngilang nalika arep ditahan, njalari kasus iki kaya déné drama panjang sing njèng­kèlaké. Nganti drama mau pindha dhagelan, kaya ta éthok-éthok lara diare parah lan mbisu nalika ditakoni iden­titasé déning hakim. Nanging team dokter nyatakaké yèn SN séhat lan bisa disidhang. SN gagal ngulur napas.
